Shtëpia e Boletinëve në Gostivar

Shtëpia e Boletinëve e njohur si Shtëpia e Beut ose Shtëpia e Verdhë është një monument historik në Gostivar dhe një pjesë e rëndësishme e trashëgimisë kulturore të Maqedonisë së Veriut. Kjo shtëpi ndodhet në rrugën "Çede Filiposki" nr. 68 dhe si e tillë dëshmon për një periudhë të pasur arkitekturore të qytetit Gostivar.

 Vështrim 
Shtëpia është ndërtuar në shekullin e XVIII-të ose XIX-të nga Daut Boletini, dhe vetëm një pjesë të një kompleksi më të madh që përbëhej nga dy ndërtesa, tipike për familjet e pasura ormane të asaj kohe. Fatkeqësisht, vetëm pjesa e kompleksit dedikuar për burra ka mbijetuar deri sot. Kjo pjesë dallon për arkitekturën e saj orientale dhe detajet e pasura e të larmishme në fasadën kryesore, që e bëjnë një shembull të veçantë të ndërtesave të kohës.   

Për shkak të vlerës së saj të jashtëzakonshme arkitekturore dhe historike, Shtëpia e Boletinit u shpall monument kulture në vitin 1984. Kjo mbrojtje ligjore siguroi që ndërtesa të ruhet si një dëshmi e gjallë e trashëgimisë kulturore të qytetit të Gostivarit. Përmes elementeve të saj, ajo tregon për historinë sociale dhe kulturore të familjeve të pasura të qytetit, duke ofruar një dritare unike në stilin e jetës dhe shijen estetike të asaj periudhe.  
 Galeria 

 Shih edhe 
 Historia e Gostivarit
 Monumentet kulturore në Gostivar

 Referime 

Kategoria:Monumente kulturore në Gostivar